
Δήλωση των εκπροσώπων των ΠΑΡΕΜΒΑΣΕΩΝ-ΚΙΝΗΣΕΩΝ-ΣΥΣΠΕΙΡΩΣΕΩΝ                                                                                    Νίκου Γκλαρνέτατζη  (6974750410) &  Βιολέττας Πατέλη (6975308409)

ΗΛΕΚΤΡΟΝΙΚΕΣ ΕΚΛΟΓΕΣ: ΜΗΧΑΝΙΣΜΟΣ ΑΔΡΑΝΟΠΟΙΗΣΗΣ ΤΟΥ ΕΚΛΟΓΙΚΟΥ ΣΩΜΑΤΟΣ ΧΕΙΡΑΓΩΓΗΣΗΣ , ΑΥΘΑΙΡΕΣΙΩΝ ΚΑΙ ΑΔΙΑΦΑΝΕΙΑΣ 

Οι εκλογικές διαδικασίες για αντιπροσώπους ΔΟΕ και ανάδειξη νέων Διοικητικών Συμβουλίων στους συλλόγους Πρωτοβάθμιας εκπαίδευσης είναι σε εξέλιξη μέχρι τις 19/6/26. 
[image: Εκλογές 2024: Ξεκίνησε η ηλεκτρονική ψηφοφορία - ΠΑΝΕΛΛΗΝΙΟΣ ΣΥΛΛΟΓΟΣ  ΣΥΝΤΑΞΙΟΥΧΩΝ ΕΛ.ΤΑ.]Πριν την έκδοση της εγκυκλίου των εκλογών στο ΔΣ ΔΟΕ ως ΠΑΡΕΜΒΑΣΕΙΣ ζητήσαμε επανειλημμένα να δοθεί οδηγία από την ΟΜΟΣΠΟΝΔΙΑ για αποκλειστικά δια ζώσης διαδικασίες καταγγέλλοντας τις πρωτοφανείς συνθήκες αδιαφάνειας προηγούμενων ηλεκτρονικών εκλογών καθώς και τη ρητή αναφορά για διεξαγωγή των εκλογών την ίδια ώρα και μέρα για όλες τις κάλπες. Η πλειοψηφία των 3Δ (ΔΑΚΕ, ΔΗΣΥ, ΔΙΚΤΥΟ) αρνήθηκαν να συμπεριληφθεί  το παραπάνω πλαίσιο. Αυτοί και άλλοι (οικονομικοί) ήταν οι λόγοι που καταψηφίσαμε τη συγκεκριμένη εγκύκλιο  ενώ η ΑΣΕ παρά τη αρχική διαφορετική της τοποθέτηση  δε διαφώνησε με την πλειοψηφία. 
Εν μέσω εκλογικής διαδικασίας είμαστε ήδη αντιμέτωποι/ες με τα απότοκα αυθαιρεσίας  των ηλεκτρονικών  εκλογών. Οι πλειοψηφίες των συλλόγων -που ελέγχονται από ΔΑΚΕ και ΔΗΣΥ- δεν τηρούν ούτε αυτά που το ΔΣ ΔΟΕ  (με δική τους  και πάλι πλειοψηφία)  έστειλε στους συλλόγους ως αναγκαίες προϋποθέσεις. Φθάνουν καταστάσεις ηλεκτρονικών εκλογών στις οποίες δεν διαχωρίζονται -βάσει της οδηγίας ΔΟΕ αναπληρωτές και μόνιμοι. Για να υπερβούν την παρατυπία οι παρατάξεις ΔΑΚΕ, ΔΗΣΥ , ΔΙΚΤΥΟ προτείνουν να μπαίνει δίπλα στο όνομα του αναπληρωτή  χειρόγραφα η λέξη «αναπληρωτής». Προφανώς η  διαδικασία είναι ήδη υπό αμφισβήτηση καθώς κανένα έγγραφο τροποποιημένο με χειρόγραφες σημειώσεις δεν δύναται να επικυρωθεί   εκ των υστέρων.

Ενδεικτική σταχυολόγηση …..

Στον ΣΤ ΄σύλλογο Θεσσαλονίκης με απόφαση της πλειοψηφίας (ΔΗΣΥ) δε δίνονταν στα μέλη του ΔΣ οι εκλογικοί κατάλογοι κάθε κάλπης. Τόσο οι παρατάξεις της πλειοψηφίας στο σύλλογο όσο και οι αντίστοιχες στη ΔΟΕ δεν είχαν να πουν λέξη για την  αδιανόητη επιλογή  του συλλόγου, που όρισε  στοχευμένα διαφορετική ώρα και διάρκεια  διεξαγωγής της ηλεκτρονικής  ψηφοφορίας από  αυτήν της δια ζώσης. Επισημαίνουμε ότι όταν δεν δίνονται οι εκλογικοί κατάλογοι δεν είναι εφικτός ο έλεγχος για το αν στέλνονται οι κωδικοί συμμετοχής αποκλειστικά στους οικονομικά τακτοποιημένους ή σε όλους/ες ανεξάρτητα από την οικονομική τακτοποίηση (ή ακόμα και σε κάποιους, που έχουν ψηφίσει σε άλλο Σύλλογο).  
Στον σύλλογο της Θήβας με απόφαση της πλειοψηφίας  ΔΑΚΕ-ΔΗΣΥ  έστειλαν μήνυμα στους συναδέλφους ότι η διαδικασία θα γίνει ηλεκτρονικά και όποια/ος επιθυμεί δια ζώσης ψηφοφορία να το ζητήσει εγγράφως,  κάτι που δεν προβλέπεται από το καταστατικό! 
Στον ΣΕΠΕ Καστοριάς με πλειοψηφία ΔΗΣΥ οι συνάδελφοι/ισσες συμμετείχαν  σε ηλεκτρονική ψηφοφορία χωρίς να ζητηθεί ταυτοποίηση μέσω taxisnet, χωρίς να εξασφαλιστεί  ποιοι ήταν οι παραλήπτες κωδικών,   χωρίς να έχει γίνει εκκαθάριση των εκλογικών καταλόγων νωρίτερα -παρά το αίτημα παρατάξεων- χωρίς να διασφαλίζεται η ακύρωση διπλοψηφίας . Στον ίδιο ΣΕΠΕ  διαχειριστής  της ηλεκτρονικής ψηφοφορίας ήταν υποψήφιος/α!!!! Όταν τον/την  καλούσες για τεχνικό ζήτημα σίγουρα θα σου θύμιζε να τον/την  ψηφίσεις!!   

Στον ΣΕΠΕ Αλεξανδρούπολης η πλειοψηφία ΔΗΣΥ - ΔΑΚΕ του συλλόγου με τη δικαιολογία "τεχνικών δυσκολιών" και κατά παράβαση του καταστατικού επέβαλε 4 κάλπες για την ηλεκτρονική ψηφοφορία ( 1η για  ΔΣ , 2η για  ΕΕ, 3η για αντιπροσώπους ΔΟΕ, 4η για ΝΤ ΑΔΕΔΥ) ενώ  στη δια ζώσης υπήρχαν 2 (1 για ΔΣ και ΕΕ και 1 κάλπη για ΔΟΕ και ΝΤ ΑΔΕΔΥ) όπως άλλωστε το καταστατικό του συλλόγου ορίζει.  Υπήρξε έτσι αλλοίωση του αποτελέσματος και διάκριση μεταξύ εκλογέων αφού άλλες επιλογές είχες αν ψήφιζες δια ζώσης και άλλες ηλεκτρονικά. Αυτό αποτυπώθηκε και στο γεγονός πως ηλεκτρονικά ψήφισαν για ΔΟΕ 40 λιγότεροι σε σχέση με το ΔΣ  μειώνοντας τη συμμετοχή.  

Τελικά και να θέλαμε να πιστέψουμε ότι δεν υπάρχει δόλος ( που δεν το πιστεύουμε) το γεγονός και μόνο  ότι διεξάγονται εκλογές με αυτό τον τρόπο και αυτές τις διαδικασίες δεν προσβάλει απλά τη δική μας νοημοσύνη και αλλά - το σημαντικότερο -  τις  διαδικασίες  και το κύρος της Ομοσπονδίας. 

Να αναλάβουν τις ευθύνες τους και τις πιθανές συνέπειες  οι σύλλογοι και οι παρατάξεις που διενεργούν τέτοιες εκλογές.

Ζητάμε να γνωστοποιηθούν  στα μέλη του ΔΣ ΔΟΕ όλα τα έγγραφα των  συλλόγων που δεν τήρησαν τις οδηγίες και προφανώς  να ερωτηθεί επί του θέματος  ο/η νομική σύμβουλος  που θα αναλάβει την αναγνώριση αντιπροσώπων. 

Δηλώνουμε όπως το 2022 &  το 2024, έτσι και τώρα θα θέσουμε θέμα μη αναγνώρισης – νομιμοποίησης των ηλεκτρονικών καλπών και των αποτελεσμάτων τους τόσο σε τοπικό όσο και σε κεντρικό επίπεδο, στην 95η ΓΣ ΔΟΕ. 
Καλούμε τις/τους εκπαιδευτικούς να καταδικάσουν τις πολιτικές διάλυσης των σωματείων και  να καταψηφίσουν την  αδράνεια και την απραξία  των κυβερνητικών δυνάμεων   σε συλλόγους  και ΔΟΕ.
Καλούμε στη στήριξη του ανεξάρτητου ριζοσπαστικού ρεύματος των  ΠΑΡΕΜΒΑΣΕΩΝ  για πολύμορφο και αποφασιστικό αγώνα διαρκείας για να νικηθεί η αντιλαϊκή, αντιεκπαιδευτική, αυταρχική πολιτική της κυβέρνησης!

